વિનુ માંકડ. જ્યારે રેડિયો કોમેન્ટરી પણ ન હતી અને ભારતમાં ટેલિવિઝન પર ક્રિકેટના પ્રસારણ શરૂ થવાને હજી ચારેક દાયકાની વાર હતી ત્યારે દેશમાં કોઈ ક્રિકેટરનું નામ ઘર ઘરમાં ગૂંજતું હોય તો તે હતા વિનુ માંકડ. મૂળ જામનગરના આ મુળવંતરાય હિંમતલાલ માંકડ તેમની સમગ્ર ક્રિકેટ કારકિર્દી દરમિયાન અને સમગ્ર જીવનમાં વિનુ માંકડ તરીકે ઓળખાયા અને તેમના નામની સાથે વિનુ એટલી હદે સંકળાઈ ગયું હતું કે રમતગમતને લગતી ક્વિઝમાં વિનુ માંકડનું મૂળ નામ શું છે તેવા પ્રશ્નો પૂછાતા હતા.